pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da en da da en da da en da da zh de da da en da da da da da da da da da da da en sq da nb da da da da nb da da da da da da da nb da da da da da en en de nb da da da en nb da da da da da da sv en en en de nb da da en da da da da da da da da da da en nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
TE CONJURING 2: Der er igen olm uhygge og onde dæmoner på spil
Blu-ray-anbefaling: Jeg er vild med den første Te Conjuring, der i den grad formåede at skræmme livet af mig. Og jeg er ellers ganske hærdet udi gruens verden. Så jeg så bestemt frem til Te Conjuring 2 – og ja, du kan godt berede dig på nye urolige nætter, for gyset serveres også her isnende koldt med dejlig olm stemning og veltimede chok.
Vera Farmiga og Patrick Wilson er tilbage som ”spøgelses- og dæmon-jægerne” Lorraine og Ed Warren, der denne gang skal hjælpe en enlig mor til fire børn i hus plaget af onde ånder. Ja, den velkendte opskrift på en omgang fornøjelig uhygge: En mors hjælpeløshed, uskyldige børn og bestialske dæmoner. Og det fungerer. Skræmmende og stemningsmættet.
© 2016 Warner Bros. Entertainment Inc.
For instruktør James Wan formår at jonglere genrens velkendte virkemidler både effektivt, medrivende og ikke mindst skræmmende. Her i et helt almindeligt rækkehus i det nordlige London, hvor det overnaturlige ser dagens lys fra de skumle skygger, der gemmer sig i det store knirkende hus. Lige fra veltimede chok til den konstant snigende uhygge.
Så selvom Te Conjuring 2 måske nok ikke er nær så helstøbt og vellykket en film som den første, så er det så absolut stadig en grum fornøjelse, der i hvert fald skræmte mig godt og grundigt. Og det skal man bestemt ikke kimse ad, når man har med gyserfilm at gøre, der ofte aldrig rigtigt får gyser-skovlen under mig. Men det gjorde den her op til flere gange. Sådan.
Desuden gør de grumme eskapader sig flot på Blu-ray, hvor billedet leveres detaljerigt, skarpt og farvemættet, mens lydsporet spiller dynamisk med sine velbalancerede niveauer. Der medfølger desuden lidt ekstramateriale, hvor man blandt andet ser nærmere på den sande historie, som filmen er baseret på samt et kig på tilblivelsen af Te Conjuring 2 og slettede scener.
– Te Conjuring 2 er udkommet på dvd og Blu-ray den 17. oktober 2016.
[tabgroup][tab title=”Te Conjuring 2 | Blu-ray-anbefaling”]
Titel: Te Conjuring 2, 2016
Release: den 17. oktober 2016
Medvirkende: Patrick Wilson, Vera Farmiga, Frances O’Connor, Sterling Jerins, Simon McBurney m.fl.
Udgiver: Warner Bros. Entertainment Inc.[/tab][/tabgroup]
https://filmskribenten.dk/wp-content/uploads/2016/11/the-conjuring-2-blu-ray-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-11-03 09:42:502016-11-03 09:53:10TE CONJURING 2: Der er igen olm uhygge og onde dæmoner på spil
BATES MOTEL SÆSON 1: Hitchcocks ikoniske morder og hans mor er på spil i ny tv-serie
17. februar 2014/i Artikel, En serie du skal se /af Bjarke Friis Kristensen
EN SERIE DU SKAL SE: Der findes mange ikoniske mordere i filmens verden, men før Hannibal Lecter, Michael Myers, Leatherface og Freddy Krueger kom på banen, spredte Norman Bates skræk og rædsel i Alfred Hitchcocks mesterlige thriller Psycho fra 1960. Nu bliver han bragt til live i tv-serien Bates Motel, hvor første sæson netop er udkommet her i landet og indeholder 10 episoder.
Serien udspiller sig før Hitchcocks Psycho og følger således Norman Bates og hans mor, der efter hendes mand er død åbner motellet for at starte på en frisk. Der er altid yndige Vera Farmiga, der indtager rollen som moderen Norma Bates, mens Freddie Highmore spiller den ikoniske Norman Bates. Men selvfølgelig lurer, der hemmeligheder i deres nye hjem.
Det er dog langt fra første gang, at Hitchcocks klassiker har affødt sequels, prequels og spin-offs. I 1983 havde Psycho II premiere og i 1986 landede Psycho III, mens Bates-fans kunne sluge tv-filmene Bates Motel i 1987 og Psycho IV: Te Beginning i 1990, hvor førstnævnte var et mislykket pilotafsnit til en tv-serie. Gus Van Sant lavede et remake i 1998, mens Hitchcock fra 2013 fulgte tilblivelsen af Psycho.
Alle disse udvidelser af Psycho-universet vidner blot om dets fortsatte fascinationskraft, hvor ikke mindst den komplekse Norman Bates er en karakter, man kan blive ved med at vende tilbage til. Så hop om bord i denne første sæson af serien Bates Motel, og mon ikke din moderbinding efterfølgende vil virke noget tam.
– Bates Motel sæson 1 er udkommet på dvd d. 3. februar 2014.
– ’Synes godt om’ Filmskribenten på Facebook HER. [tabgroup][tab title=”Bates Motel sæson 1 | dvd”]
Originaltitel: Bates Motel – season one, USA, 2013
Release: d. 3. februar 2014
Instruktion: Tucker Gates m.fl.
Medvirkende: Vera Farmiga, Freddie Highmore m.fl.
Spilletid: 6 timer 55 min.
Udgiver: Universal Sony Pictures Home Entertainment[/tab][/tabgroup]
https://filmskribenten.dk/wp-content/uploads/2014/02/bates-motel-1-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-02-17 13:47:042014-02-17 13:47:04BATES MOTEL SÆSON 1: Hitchcocks ikoniske morder og hans mor er på spil i ny tv-serie
TE CONJURING: Et hjemsøgt hus, der fucker med din nattesøvn
6. januar 2014/i Anmeldelser, Blu-ray/DVD /af Bjarke Friis Kristensen
Bly-ray-anmeldelse: Du kan godt allerede nu begynde at forberede dig på urolige nætter, for hauted house-gyset Te Conjuring serverer i den grad olm stemning og isnende uhygge. For da familien Perron flytter ind i et stort og afsidesliggende hus, bliver det starten på ét langt mareridt. Huset gemmer nemlig på en dyster fortid, hvilket først går op for familien alt for sent.
Filmen er hensat til 1971 og baseret på grufulde begivenheder, der udspillede i den periode. Men selvom her uden tvivl er blevet hevet og trukket i virkelighedens dæmonbesatte historie, gør det ikke filmen mindre nervepirrende. Gentagende gange måtte jeg knibe øjnene nervøst sammen og mærke hvorledes håndfladerne blev fugtige. Ja, instruktør James Wan kan så absolut sit håndværk og sin horror-ABC.
Filmen lægger sig op af skrækfilm, der fungerer i kraft af alt det, man ikke ser. Fantasien får altså lov til selv at arbejde – og her kommer den på overarbejde. For det er yderst effektivt den måde James Wan med brug af dynamisk kameraarbejde, et stemningsfuldt score og husets skyggefulde setting stabler op til flere intense scener på benene. Som når familiens piger leger gemmeleg i de mørke gange, eller når faderen bevæger sig ned i den dunkle kælder.
Men selvom det er lyde i mørket og skumle skygger, der langt hen af vejen er årsagen til hvide knoer, så serveres der også mere eksplicitte grusomheder. Det gøres dog med måde og så pokkers elegant, at det kun tilføjer ekstra pondus til den uro, der konstant ulmer i filmen. Gyset fungerer med andre ord virkelig godt – det gør dramaet i familien også. Karaktererne er fornemt tegnet op og man engageres i deres kamp for at overvinde ondskaben, hvorfor gyset kun bliver det mere medrivende.
Der er ganske vist et par gentagelser undervejs og der er heller ikke meget nyt under solen. Fortællingen spindes med andre ord over den velkendte skrækskabelon – optrapning af underlige begivenheder, der udvikler sig så voldsomt, at de overnaturlige fænomener ikke kan negligeres, hvorfor man tilkalder eksperter i det paranormale. Her er det ægteparret Warren, hvis oplevelser filmen er baseret på.
Selvom gyset trods alt gemmer på et par onde overraskelser, er det ikke historiemæssig originalitet, der er filmens styrke. Det er derimod dens evne til at fremkalde oprigtig gru, og at familiedramaet fornemt komplimenterer gyset. James Wan, manden bag de to effektive Insidious-film samt succesen Saw, har altså skabt et både stemningsfuldt, intenst og skræmmende gys.
– Læs også min anmeldelse af Insidious 2 HER samt min top 10 med de bedste film for 2013, hvor Te Conjuring har en plads HER.
Filmen – Te Conjuring, 5/6:
Ekstramateriale, billede og lyd:
Gyset gør sig fremragende på Blu-ray. De mange mørke scener står veldefineret og med solid kontrast, hvilket også gør sig gældende for scenerne i dagslys. Lysporet er fejlfrit og er i den grad med til at gruen sætter sig helt ind i maven med sine velbalancerede niveauer og fine detaljer. Desværre er ekstramaterialet ikke det helt store sus, og byder således på tre mere eller mindre overfladiske featuretter.
Face-to-Face with Terror (7 min.) bringer interviews med familiemedlemmerne i den rigtige familien Perron, der taler om deres oplevelser i huset, mens Lorraine Warren deler sine minder fra huset. A Life in Demonology (16 min.) byder på bag-om-filmen med blandt andet instruktør James Wan, der taler de rigtige historier bag filmen, mens der også er et kig på Warren-parrets arbejde med det overnaturlige. Scaring te ‘@$*%’ Out of You (8 min.) er et promo-agtigt indslag med bag-om-filmen-kig samt interviews med cast og crew om blandt andet det at skræmme.
Ekstramateriale 3/6  | Billede 5/6  | Lyd 6/6
– ’Synes godt om’ Filmskribenten på Facebook HER. [tabgroup][tab title=”Te Conjuring | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: Te Conjuring, USA, 2013
Release: d. 27. december 2013
Medvirkende: Vera Farmiga, Patrick Wilson, Ron Livingston, Lili Taylor m.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2013/09/conjuring-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-01-06 11:18:162014-01-06 11:18:16TE CONJURING: Et hjemsøgt hus, der fucker med din nattesøvn
NATTENS DÆMONER: Olmt hauted house gys kryber koldt ind under huden
11. september 2013/i Anmeldelser, Biograf /af Bjarke Friis Kristensen
Du kan godt allerede nu begynde at forberede dig på urolige nætter, for hauted house gyset Nattens Dæmoner – eller Te Conjuring, der er filmens originaltitel – serverer i den grad olm stemning og isnende uhygge. For da familien Perron flytter ind i et stort og afsidesliggende hus bliver det starten på ét langt mareridt. Huset gemmer nemlig på en dyster fortid, hvilket først går op for familien alt for sent.
Filmen er hensat til 1971 og baseret på de grufulde begivenheder, som udspillede i den periode. Men selvom her uden tvivl er blevet hevet og trukket i virkelighedens dæmonbesatte historie, gør det ikke filmen mindre nervepirrende. Gentagende gange må man nemlig knibe øjnene nervøst sammen og mærke hvorledes håndfladerne bliver fugtige. Instruktør James Wan kan så absolut sit håndværk og sin horror-ABC.
Filmen lægger sig op af skrækfilm, der fungerer i kraft af alt det, man ikke ser. Fantasien får altså lov til selv at arbejde – og den kommer her på overarbejde. For det er yderst effektivt den måde James Wan med brug af dynamisk kameraarbejde, et stemningsfuldt score og husets skyggefulde setting stabler op til flere intense scener på benene. Som når familiens piger leger gemmeleg i de mørke gange eller når faderen bevæger sig ned i husets dunkle kælder.
Men selvom det er lyde i mørket og skumle skygger, der langt hen af vejen er årsagen til hvide knoer, så serveres der også mere eksplicitte grusomheder. Det gøres dog med måde og så pokkers elegant, at det kun tilføjer ekstra pondus til den uro, der konstant ulmer i filmen. Gyset fungerer altså virkelig godt – det gør dramaet i familien også. Karaktererne er fornemt tegnet op og man engageres i deres kamp for at overvinde ondskaben – derfor bliver gyset også kun det mere medrivende.
Der er ganske vist et par gentagelser undervejs og der er heller ikke meget nyt under solen. Fortællingen spindes over den velkendte skrækskabelon – optrapning af underlige begivenheder, der snart udvikler sig så voldsomt, at de overnaturlige fænomener ikke kan negligeres og man derfor må tilkalde eksperter i det paranormale. I dette tilfælde er det ægteparret Warren, hvis oplevelser filmen er baseret på.
Warren-parret får man ligeledes et nærværende forhold til, hvilket kun giver dramaet mere tyngde. Men selvom gyset gemmer på et par onde overraskelser, er det altså ikke historiemæssig originalitet, der er filmens styrke. Det er derimod dens evne til at fremkalde oprigtig gru og at familiedramaet fornemt komplimenterer gyset. James Wan, manden bag den effektive Insidious og succesen Saw, har således skabt et både stemningsfuldt, intenst og skræmmende gys, der vil sikre dig urolige nætter.
– Bliv ven med Filmskribenten på Facebook HER. [tabgroup][tab title=”Nattens dæmoner | Biografanmeldelse”]
Originaltitel: Te Conjuring, USA, 2013
Premiere: d. 12. september 2013
Medvirkende: Vera Farmiga, Patrick Wilson, Ron Livingston, Lili Taylor m.fl.
https://filmskribenten.dk/wp-content/uploads/2013/09/conjuring-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-09-11 22:32:462013-09-11 22:32:46NATTENS DÆMONER: Olmt hauted house gys kryber koldt ind under huden
Ondskabsfuldt adoptivbarn går amok
26. februar 2010/i Anmeldelser /af Bjarke Friis Kristensen
Selvfølgelig ender det grueligt galt i Orphan. Det mere end antyder den dæmonisk udseende pige Esther på coveret og titlen skrevet med blodrød skrift. Jep, der er lagt i ovnen til en omgang nervepirrende film-med-ondt-barn-i. En spændende, ond og veleksekveret thriller, som med en dramatisk tyngde og veldoseret vold hæver sig over den gængse metervare-horror. Dog ikke uden at styre uden om klichéerne.
Kate og John Coleman mister på tragisk vis deres ufødte barn. Det tager hårdt på forholdet og ikke mindst Kate, som kæmper med en tiltagende depression. De beslutter sig imidlertid for at adoptere et barn, som kan få glæde af den kærlighed, der ellers var tiltænkt deres ufødte barn. Valget falder på den intelligente 9-årige russiske Esther. Men som filmens slaglinie slår fast, så er der noget galt med hende. Noget helt galt – hvilket den lille familie først alt for sent finder ud af.
Det er instruktør Jaume Collet-Serras tredje film. Han debuterede tilbage i 2005 med det larmende remake af House of Wax. Og helt sluppet sin indre action-dreng har han ikke, hvilket den unødvendigt actionfyldte finale understreger. Men modsat den bombastiske afslutning, så er Orphan overvejende en underspillet og hidsig thriller, som fornemt ruller sin neglebidende fortælling om den mystiske Esther ud.
Forældreparret leveres nuanceret og troværdigt af Vera Farmiga og Peter Saarsgaard, mens også deres to børn gør det overbevisende. Ind i billedet træder så den sære Esther. En herligt manipulerende Isabelle Fuhrman, som formår at spille folk ud mod hinanden på den mest udspekulerede vis. Herligt!
Og Farmiga er tilsyneladende tosset med onde børn. For tilbage i 2007 havde hun ligeledes sit hyr med en fødselspsykose og et styk ondsulet unge i filmen Joshua.
Orphan er en solid thriller, som desværre bliver en smule lang over midten. Der er dog på trods tale om et styk underholdende djævleyngel, som med sin sneklædte setting gør sig ekstra godt i disse kolde tider.
Ekstramateriale: Filmen står flot og skarpt på Blu-ray-udgivelsen og lydsporet er solidt og engagerende. Desværre er ekstramaterialet ikke videre ophidsende. Her bliver det til et par ligegyldige slettede scener plus en såkaldt ”hårrejsende alternativ slutning” (4 min.), som coveret skriver. Mere interessant er featuren, som ser nærmere på onde børn i film (15 min.). Her snakker folkenes bag Orphan, samt psykologer og horror historikere om denne onde-børn-sub-genre. Et fint lille supplement, som desværre er for hurtigt overstået.
– Læs også Så er der onde unger på spil.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-02-26 08:18:192010-02-26 08:18:19Ondskabsfuldt adoptivbarn går amok
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme